Arna Sigríður Albertsdóttir, handahjólreiðakona, varð í 15. sæti í sinni seinni grein á Ólympíumótinu í Tókýó í nótt. Hún segir það magnað að hafa yfir höfuð komist á mótið.
Arna er fyrsti Íslendingurinn sem keppir í hjólreiðum á Ólympíumótinu en hún keppti í tímatöku í gær og götuhjólreiðum í nótt. Keppt var á kappakstursbrautinni við þekktasta fjall Japan, Fuji, en brautin hefur meðal annars verið notuð í Formúlu 1,2 og 3 kappakstri. Allir keppendur voru ræstir út í einu en rásröðin fór eftir úrslitum úr tímatökunni í gær. Hjólaðir voru 26,4 kílómetrar og Arna kom í mark á einni klukkustund og tuttugu og tveimur komma núll fjórum mínútum 1:22,04. Hún varð fimmtánda og síðust af þeim sem luku keppni. Hún var engu að síður ánægð með reynsluna.
Íslandsmeistarar Vals í handbolta karla unnu deildarmeistara Hauka 28-24 í meistarakeppni HSÍ á Hlíðarenda í gærkvöld og voru því krýndir meistarar meistaranna. Valsmenn gátu ekki teflt fram sínu sterkasta liði í kvöld vegna kórónuveirusmits sem kom upp í leikmannahópnum á dögunum en leiddu þó eftir fyrri hálfleik 15-12. Lengst af hélt liðið svo þriggja til fimm marka forystu og lokatölur 28-24. Björgvin Páll Gústavsson varði 15 skot í marki Vals en þetta var fyrsti opinberi leikur hans með Val sem hann gekk til liðs við frá Haukum eftir síðasta tímabil. Valur mun spila í Evrópukeppninni gegn króatíska liðinu HC Porec um næstu helgi og keppni í úrvalsdeildinni hér heima hefst svo 16. september.
Arna Sigríður Albertsdóttir, handahjólreiðakona, varð í 15. sæti í sinni seinni grein á Ólympíumótinu í Tókýó í nótt. Arna hefur þar með lokið keppni á mótinu. 